สมพงษ์ ขอบางคนหยุดเล่นการเมือง วอนสงสารชาวระยอง ปม ทหารอียิปต์ 
นายสมพงษ์ โสภณ ส.ส.ระยองพปชร. ลั่นกลางสภา ขอให้หยุดเล่นการเมืองกันบ้าง วอนสงสารชาวระยองบ้าง หลังทหารอียิปต์ เอาโควิด-19 เข้ามา ทำป่วนไปทั้งเมืองวันที่ 16 ก.ค. ที่รัฐสภา เกียกกาย นายสมพงษ์ โสภณ ส.ส.ระยอง พรรคพลังประชารัฐ อภิปรายว่า จ.ระยอง ผู้ติดเชื้อเป็น 0 มา 100 กว่าวัน นี่คือความเข้มแข็ง ความอดทนของคนระยอง ทั้งนี้ ที่ผ่านมาคนที่อื่นมาทำปัญหาให้กับคนระยอง จนมีคำพูดหนึ่งที่เขาบอกว่า คนระยองไม่ใช่คนระยำ แต่คนระยำมาทำที่ระยอง สิ่งนี้ คือ ความบอบช้ำของคนระยอง ทั้งนี้ เมื่อวันที่ 15 ก.ค. นายกฯ ไปที่ จ.ระยอง เพื่อสร้างความเชื่อมั่นให้ฟื้นกลับมาโดยเร็ว พี่น้องชาวระยอง อยากขอร้องสมาชิกสภาฯ ทุกท่านว่า วันนี้หยุดเล่นการเมืองเสียทีเถอะ สงสารชาวระยองบ้าง ขณะที่สื่อต่างๆ รวมถึงโซเชียลมีเดียนั้น ในนามของชาวระยอง ขอร้องว่า อย่าทำให้พวกตนบอบช้ำเจ็บช้ำไปกว่านี้เลย นอกจากนี้ ที่มีข่าวว่า มีคนระยองไปร้องเรียนนั้น ก็ไม่ทราบว่า เป็นคนระยองจริงหรือไม่ และรักระยองจริงหรือเปล่า ตนในฐานะคนระยอง อยากขอร้องว่า หยุดสักพักเถอะ ให้พวกตนได้หายใจมีโอกาสฟื้นฟูบ้าง ที่ผ่านมาท่านให้ปิด เราก็ปิด ไม่มีกินเราก็อดทน และไม่ร้องด้วย หวังว่าการเสนอญัตติครั้งนี้จะได้รับข้อเสนอแนะที่ดีจากสภาฯ เพื่อนำไปให้รัฐบาลแก้ไขต่อไป.
นายสมพงษ์ โสภณ ส.ส.ระยอง พปชร. ลั่น กลางสภา ขอให้หยุดเล่นการเมืองกันบ้าง วอน สงสารชาวระยองบ้าง หลังทหารอียิปต์เอาโควิด-19 เข้ามา ทำป่วนทั้งเมือง
ประชุมสภา,ทหารอียิปต์,ทหารอียิปต์ระยอง,พลังประชารัฐ,สมพงษ์ โสภณ,ส.ส.ระยอง พปชร.,ข่าวทั่วไป